Diari Oficial de la Generalitat Valenciana


Sumari del DOGV 6886, del 22-10-2012 (2012/9569)

RESOLUCIÓ de 24 de setembre de 2012, de la Conselleria de Presidència, per la qual s'aprova la creació del lloc d'intervenció i es classifiquen en classe segona els llocs de secretaria i intervenció de l'Ajuntament de Rafelbunyol.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6886

Data del DOGV
:   22-10-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/9569


Data del document
:   24-09-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 24 de setembre de 2012, de la Conselleria de Presidència, per la qual s'aprova la creació del lloc d'intervenció i es classifiquen en classe segona els llocs de secretaria i intervenció de l'Ajuntament de Rafelbunyol. [2012/9569]  
El lloc de treball de secretaria de l'Ajuntament de Rafelbunyol es troba actualment classificat en classe tercera, i, a hores d'ara, està ocupat amb caràcter definitiu.  
Mitjançant un Acord Plenari de l'Ajuntament, de data 28 de maig de 2012, se sol·licita a esta Conselleria de Presidència la modificació del lloc de secretaria en classe segona i la creació del lloc d'intervenció, també en classe segona, per a adaptar-los a la normativa vigent, atenent les dades de població i pressupost del municipi.   
Consten en l'expedient certificats expedits per la Secretaria General de la corporació acreditatius de la població municipal i del pressupost, així com del tràmit d'audiència i del seu resultat.  
  
Vist el que disposa l'article 166.2, apartat b de la Llei 8/2010, de 23 de juny, de la Generalitat, de Règim Local de la Comunitat Valenciana, en l'apartat b del qual classifica en secretaries de classe segona les secretaries d'ajuntament el municipi de les quals tinga una població compresa entre 5.001 i 20.000 habitants, així com els de població inferior a 5.001 el pressupost dels quals siga superior a 3.000.000,00 €. Estos llocs estaran reservats a funcionaris pertanyents a la subescala de secretaria, categoria d'entrada, i en l'article 167.2, en l'apartat b, classifica en intervencions de classe segona els llocs d'intervenció en corporacions amb secretaria de classe segona, i queda reservada la seua provisió a funcionaris pertanyents a la subescala d'intervenció tresoreria, categoria d'entrada.  
De conformitat amb el que establix la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional 2a de l'Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local, amb habilitació de caràcter nacional, que s'entendran referides a l'escala de funcionaris, amb habilitació de caràcter estatal.  
  
Per tant, i fent ús de les competències atribuïdes pels articles 164.1 de la Llei 8/2010, de 23 de juny, i 2.2 a i 4 del Decret 159/1997, de 29 d'abril, del Govern Valencià, pel qual s'aprova el Reglament regulador de la competències de la Generalitat Valenciana relatives als funcionaris d'administració local amb habilitació de caràcter nacional, resolc:  
  
I. Classificar el lloc de treball de secretaria de l'Ajuntament de Rafelbunyol en classe segona, i queda reservat a funcionaris amb habilitació de caràcter estatal pertanyents a la subescala de secretaria, categoria d'entrada.  
II. Crear i classificar el lloc de treball d'intervenció de l'Ajuntament de Rafelbunyol en classe segona, i queda reservat a funcionaris amb habilitació de caràcter estatal, pertanyents a la subescala d'intervenció tresoreria, categoria d'entrada.  
III. La modificació de la classificació d'estos llocs de treball, no afectarà les destinacions dels que els exercixen amb caràcter definitiu.  
  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà al de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i s'haurà de requerir prèviament perquè s'anul·le o revoque el present acte, en el termini de dos mesos comptats des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, en no ser substitutiu del règim de recursos en via administrativa.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 24 de setembre de 2012.- El conseller de Presidència: José Císcar Bolufer.